ช็อปช่วยชาติดันยอดบัตรเครดิต
คนกลัวเสียสิทธิซื้อวันสุดท้าย เฟอร์นิเจอร์-เครื่องใช้ไฟฟ้า,นายรุ่งเรือง สุขเกิดกิจพิบูลย์ รองผู้จัดการใหญ่ ธนาคารไทยพาณิชย์ จำกัด (มหาชน) เปิดเผยว่า ยอดใช้จ่ายผ่านบัตรเครดิต ในช่วงมาตรการช็อปช่วยชาติ ที่สามารถลดหย่อนภาษีได้สูงสุด 15,000 บาท เมื่อวันที่ 25-31 ธ.ค. ปรากฏว่า ยอดใช้จ่ายผ่านบัตรเครดิตของไทยพาณิชย์เพิ่มขึ้น 20% เมื่อเทียบกับ 7 วันสุดท้ายของปี 2557 และยอดใช้จ่ายในวันที่ 31 ธ.ค. มียอดใช้จ่ายเพิ่มขึ้นสูงถึง 40% เมื่อเทียบกับวันที่ 31 ธ.ค.2557,สินค้าที่ผู้ถือบัตรใช้มากที่สุดคือ เฟอร์นิเจอร์ เครื่องใช้ไฟฟ้า มียอดเพิ่มขึ้น 60% เมื่อเทียบกับช่วงเดียวกันของปีก่อน หมวดเครื่องประดับ มียอดใช้จ่ายเพิ่มขึ้น 20% ส่วนยอดช็อปปิ้งในห้างสรรพสินค้าเพิ่มขึ้น 10% และช่วงเวลาช็อปช่วยชาติ ยอดใช้จ่ายผ่านบัตรเครดิต มากระจุกตัวในวันที่ 31 ธ.ค.2558 ทำให้ยอดใช้บัตรเครดิตเพิ่มขึ้นถึง 40% เมื่อเทียบกับวันที่ 31 ธ.ค. 2557 แสดงให้เห็นว่าคนกลัวเสียสิทธิ์ แต่ยังตัดสินใจซื้ออะไรไม่ได้ จึงเลือกซื้อของชิ้นใหญ่ๆ เช่น เฟอร์นิเจอร์ เครื่องใช้ไฟฟ้า ทำให้ยอดใช้จ่ายในหมวดดังกล่าวเพิ่มขึ้น 45% เมื่อเทียบกับวันที่ 31 ธ.ค.2557,นายฐากร ปิยะพันธ์ กรรมการผู้จัดการใหญ่ บริษัท อยุธยา แคปปิตอล เซอร์วิสเซส จำกัด หรือกรุงศรี คอนซูมเมอร์ กล่าวว่า ยอดใช้จ่ายผ่านบัตรเครดิตในเครือกรุงศรี มีจำนวน 9,300 ล้านบาท มาตรการช็อปช่วยชาติ ส่งผลให้ยอดใช้จ่ายผ่านบัตรเครดิตเซ็นทรัล บัตรเครดิตเทสโก้โลตัส มีปริมาณการใช้จ่ายสูงมาก ซึ่งตามปกติ 7 วันสุดท้ายของปลายปี ยอดใช้จ่ายจะสูงขึ้นกว่าปกติ เพราะเป็นช่วงของการเฉลิมฉลองปีใหม่ คนจับจ่ายใช้สอย กินอาหารนอกบ้าน ทำให้หมวดซุปเปอร์มาร์เกต ไฮเปอร์ มาร์เก็ต ร้านอาหาร มียอดใช้จ่ายเพิ่มขึ้นมากเป็นพิเศษ และ 7 วันสุดท้ายของปีที่ผ่านมา ยอดใช้จ่ายก็เพิ่มสูงขึ้นกว่าช่วงเดียวกันของปี 2557 ประมาณ 10%,นางพิทยา วรปัญญาสกุล รองประธานเจ้าหน้าที่บริหาร ธุรกิจบัตรเครดิต บริษัท บัตรกรุงไทย จำกัด (มหาชน) กล่าวว่า ยอดใช้จ่ายผ่านบัตรเครดิตเมื่อเดือน พ.ย. เทียบกับเดือน ธ.ค.2557 มีอัตราการเติบโต 27% แต่ช่วงเดือน พ.ย.2558 เทียบกับเดือน ธ.ค.2558 เติบโต 28% หรือหากเทียบกับช่วงเดียวกันของปีก่อนเติบโตเพิ่มขึ้น 1%,นางสาวจริยา จิราธิวัฒน์ ประธานสมาคมผู้ค้าปลีกไทย กล่าวว่า ช็อปเพื่อชาติ ทำให้ภาพรวมธุรกิจค้าปลีกเติบโต 3.05% สูงกว่าที่ตั้งเป้าไว้ที่ 2.8% เพราะผู้บริโภคมีอารมณ์จับจ่ายใช้สอยทำให้เทศกาลปีใหม่มีการใช้จ่ายเพิ่มขึ้น 25,000 ล้านบาท ส่งผลให้เม็ดเงินไหลเข้าสู่ระบบเศรษฐกิจสูงถึง 125,000 ล้านบาท.
นายรุ่งเรือง สุขเกิดกิจพิบูลย์ รองผู้จัดการใหญ่ ธนาคารไทยพาณิชย์ จำกัด (มหาชน) เปิดเผยว่า ยอดใช้จ่ายผ่านบัตรเครดิต ในช่วงมาตรการช็อปช่วยชาติ ที่สามารถลดหย่อนภาษีได้สูงสุด 15,000 บาท
รุ่งเรือง สุขเกิดกิจพิบูลย์,ธนาคารไทยพาณิชย์,ยอดใช้จ่ายผ่านบัตรเครดิต,ลดหย่อนภาษี,เฟอร์นิเจอร์,ข่าว,ไทยรัฐฉบับพิมพ์